Primul deces cauzat de reinfectarea cu COVID-19. Cazul pacientei olandeze.
O femeie de 89 de ani, din Olanda, a murit după ce s-a infectat a doua oară cu COVID-19 – este primul caz de deces al unei persoane care se infectează a doua oară. Femeia suferea de Boala Waldenstrom, o formă rară de cancer al globulelor albe. De la începutul pandemiei până în prezent, cercetătorii au confirmat 23 de cazuri de reinfectare cu COVID-19, însă toți pacienții s-au vindecat.
O femeie în vârstă din Olanda a murit după ce s-a infectat a doua oară cu coronavirus, conform unui studiu, relatează BNO News. Este prima oară când o persoană moare după a doua infecție cu coronavirus.Pacienta în vârstă de 89 de ani a fost tratată pentru Boala Waldenstrom, o formă rară de cancer al globulelor albe. Boala se poate trata, dar este incurabilă.Pacienta a ajuns la urgențe, la începutul anului 2020, cu febră și tuse severăStudiul, publicat în Oxford University Press, spune că pacienta a ajuns la urgențe la începutul anului 2020 și acuza febră și tuse severă.A fost testată pozitiv pentru coronavirus și a rămas internată 5 zile. Deși simptomele au dispărut complet, femeia a continuat să se simtă obosită.După două luni a avut din nou simptome de COVID-19După aproximativ două luni, după ce a început din nou cura cu chimioterapie, a început să aibă febră, să tușească și să respire cu dificultate.A fost internată în spital, iar medicii au constat că nivelul saturației de oxigen era de 90%, cu o rată de respiratorie de 40 de răsuflări pe minut.Și de data aceasta a fost testată pozitiv pentru coronavirus, în timp ce testele pentru anticorpi erau negative în ziua a patra și în ziua a șasea.Primul caz de deces al unei persoane care se infectează a doua oară cu COVID-19"În ziua a opta, starea de sănătate a pacientei s-a deteriorat. A murit după două săptămâni", au spus cercetătorii în studiu.Cercetătorii au analizat ambele seturi de teste, au cercetat materialul genetic și au constatat că femeia s-a îmbolnăvit de două ori cu COVID-19.Până azi, cercetătorii au confirmat doar 23 de cazuri de reinfecție cu coronavirus, însă toți pacienții s-au vindecat.